CELEX: 22020D0301
Language: sk
Date: 2019-12-13 00:00:00
Title: Rozhodnutie Spoločného výboru EHP č. 282/2019 z 13. decembra 2019, ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP [2020/301]

5.3.2020   
               
               
                  SK
               
               
                  Úradný vestník Európskej únie
               
               
                  L 68/14
               
            
         ROZHODNUTIE SPOLOČNÉHO VÝBORU EHP
         č. 282/2019
         z 13. decembra 2019,
         ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP [2020/301]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2019/1715 z 30. septembra 2019, ktorým sa stanovujú pravidlá fungovania systému riadenia informácií pre úradné kontroly a jeho zložiek (nariadenie o IMSOC) (1), sa má začleniť do Dohody o EHP.
                  
               
                     (2)
                  
                  
                     Vykonávacím nariadením (EÚ) 2019/1715 sa s účinnosťou od 14. decembra 2019 zrušujú rozhodnutia Komisie 92/486/EHS (2), 2004/292/ES (3) a 2005/123/ES (4), nariadenie Komisie (EÚ) č. 16/2011 (5), a vykonávacie rozhodnutia Komisie (EÚ) 2015/1918 (6) a (EÚ) 2018/1553 (7), ktoré sú začlenené do dohody o EHP, a preto je potrebné odkazy na ne v rámci Dohody o EHP vypustiť s účinnosťou od 14. decembra 2019.
                  
               
                     (3)
                  
                  
                     Toto rozhodnutie sa týka právnych predpisov, ktoré obsahujú ustanovenia o zdraví rastlín. Právne predpisy o zdraví rastlín nepatria do rozsahu pôsobnosti Dohody o EHP, a preto sa ustanovenia o zdraví rastlín neuplatňujú na štáty EZVO.
                  
               
                     (4)
                  
                  
                     Toto rozhodnutie sa týka právnych predpisov o živých zvieratách okrem rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP.
                  
               
                     (5)
                  
                  
                     Toto rozhodnutie sa týka právnych predpisov o veterinárnych záležitostiach, krmivách a potravinách. Právne predpisy o veterinárnych záležitostiach, krmivách a potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I a v úvode ku kapitole XII prílohy II k Dohode o EHP. Toto rozhodnutie sa neuplatňuje na Lichtenštajnsko.
                  
               
                     (6)
                  
                  
                     Vykonávacím nariadením Komisie (EÚ) 2019/1715 sa stanovujú pravidlá fungovania systému riadenia informácií pre úradné kontroly (IMSOC), zriadeného nariadením Európskeho parlamentu a Rady (EÚ) 2017/625 (8). S cieľom zabezpečiť homogénnosť a jednotné uplatňovanie pravidiel úradných kontrol v EHP majú štáty EZVO a Dozorný úrad EZVO prístup do systému riadenia informácií pre úradné kontroly (IMSOC).
                  
               
                     (7)
                  
                  
                     Prílohy I a II k Dohode o EHP by sa preto mali zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha I k Dohode o EHP sa mení takto:
            
                        1.
                     
                     
                        V kapitole I časť 1.1 [delegované nariadenie Komisie (EÚ) 2019/1666] sa za bod 11bc vkladá tento bod:
                        
                                    „11bd.
                                 
                                 
                                    
                                       32019 R 1715: vykonávacie nariadenie Komisie (EÚ) 2019/1715 z 30. septembra 2019, ktorým sa stanovujú pravidlá fungovania systému riadenia informácií pre úradné kontroly a jeho zložiek (nariadenie o IMSOC), Ú. v. EÚ L 261, 14.10.2019, s. 37.
                                    Ustanovenia nariadenia sa na účely tejto dohody vykladajú s týmito úpravami:
                                    
                                                a)
                                             
                                             
                                                Príslušné orgány štátov EZVO majú rovnaký prístup do systému IMSOC ako príslušné orgány členských štátov EÚ.
                                             
                                          
                                                b)
                                             
                                             
                                                Dozorný úrad EZVO má prístup do systému riadenia informácií pre úradné kontroly (IMSOC).“
                                             
                                          
                              
                  
                        2.
                     
                     
                        V kapitole II [delegované nariadenie Komisie (EÚ) 2019/1666] sa za bod 31qc vkladá tento bod:
                        
                                    „31qd.
                                 
                                 
                                    
                                       32019 R 1715: vykonávacie nariadenie Komisie (EÚ) 2019/1715 z 30. septembra 2019, ktorým sa stanovujú pravidlá fungovania systému riadenia informácií pre úradné kontroly a jeho zložiek (nariadenie o IMSOC), Ú. v. EÚ L 261, 14.10.2019, s. 37.
                                    Ustanovenia nariadenia sa na účely tejto dohody vykladajú s týmito úpravami:
                                    
                                                a)
                                             
                                             
                                                Príslušné orgány štátov EZVO majú rovnaký prístup do systému IMSOC ako príslušné orgány členských štátov EÚ.
                                             
                                          
                                                b)
                                             
                                             
                                                Dozorný úrad EZVO má prístup do systému riadenia informácií pre úradné kontroly (IMSOC).“
                                             
                                          
                              
                  
                        3.
                     
                     
                        S účinnosťou od 14. decembra 2019 sa vypúšťa znenie bodu 11a v kapitole I časť 1.1 [vykonávacie rozhodnutie Komisie (EÚ) 2015/1918], bodu 12 (rozhodnutie Komisie 92/486/EHS) a bodu 118 v kapitole I časť 1.2 (rozhodnutie Komisie 2004/292/ES), bodu 54 v kapitole I časť 6.2 [nariadenie Komisie (EÚ) č. 16/2011], bodu 31ja [vykonávacie rozhodnutie Komisie (EÚ) 2015/1918] a bodu 47a v kapitole II [nariadenie Komisie (EÚ) č. 16/2011].
                     
                  
         
            Článok 2
            Kapitola XII prílohy II k Dohode o EHP sa mení takto:
            
                        1.
                     
                     
                        Za bod 164c [delegované nariadenie Komisie (EÚ) 2019/1666] sa vkladá tento bod:
                        
                                    „164d.
                                 
                                 
                                    
                                       32019 R 1715: vykonávacie nariadenie Komisie (EÚ) 2019/1715 z 30. septembra 2019, ktorým sa stanovujú pravidlá fungovania systému riadenia informácií pre úradné kontroly a jeho zložiek (nariadenie o IMSOC), Ú. v. EÚ L 261, 14.10.2019, s. 37.
                                    Ustanovenia nariadenia sa na účely tejto dohody vykladajú s týmito úpravami:
                                    
                                                a)
                                             
                                             
                                                Príslušné orgány štátov EZVO majú rovnaký prístup do systému IMSOC ako príslušné orgány členských štátov EÚ.
                                             
                                          
                                                b)
                                             
                                             
                                                Dozorný úrad EZVO má prístup do systému riadenia informácií pre úradné kontroly (IMSOC).“
                                             
                                          
                              
                  
                        2.
                     
                     
                        S účinnosťou od 14. decembra 2019 sa vypúšťa znenie bodu 54zzzia [vykonávacie rozhodnutie Komisie (EÚ) 2015/1918] a bodu 54zzzzzm [nariadenie Komisie (EÚ) č. 16/2011].
                     
                  
         
            Článok 3
            Znenie vykonávacieho nariadenia (EÚ) 2019/1715 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 4
            Toto rozhodnutie nadobúda účinnosť 14. decembra 2019 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*1) alebo dňom nadobudnutia účinnosti rozhodnutia Spoločného výboru EHP č. 210/2019 (9) z 27. septembra 2019, podľa toho, čo nastane neskôr.
         
         
            Článok 5
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 13. decembra 2019
            
               
                  Za Spoločný výbor EHP
               
               
                  predseda
               
               Gunnar PÁLSSON
            
         
         
            (1)  Ú. v. EÚ L 261, 14.10.2019, s. 37.
         
            (2)  Ú. v. ES L 291, 7.10.1992, s. 20.
         
            (3)  Ú. v. EÚ L 94, 31.3.2004, s. 63.
         
            (4)  Ú. v. EÚ L 39, 11.2.2005, s. 53.
         
            (5)  Ú. v. EÚ L 6, 11.1.2011, s. 7.
         
            (6)  Ú. v. EÚ L 280, 24.10.2015, s. 31.
         
            (7)  Ú. v. EÚ L 260, 17.10.2018, s. 22.
         
            (8)  Ú. v. EÚ L 95, 7.4.2017, s. 1.
         
            (*1)  Ústavné požiadavky neboli oznámené.
         
            (9)  Zatiaľ neuverejnené v úradnom vestníku.